google/wiki40b huggingface dataset:
Punkva

Názov

Pomenovanie rieky Puňkva pochádza zo staršieho výrazu Ponikev, ktorý je odvodený od slovesa "poniknúti", čo bol výraz pre "klesnúť".

Priebeh toku

Riečka Punkva vzniká jedinečným spôsobom, a to sútokom v podzemí Moravského krasu v nadmorskej výške 350 m n. m. Zdrojnice tvoria dlhší Sloupský potok a Bílá voda. Hlavná zdrojnica Sloupského potoka, potok Luha, pramení pod najvyšším vrcholom Drahanskej vrchoviny - Skalkami. V tejto časti priberá viacero prítokov (Huťský potok, Žďárnu a Němčický potok) a od obce Sloup nesie názov Sloupský potok. Onedlho sa však vnára do podzemia, preteká spodnými poschodiami Sloupsko-šošuvských jaskýň a Sloupským koridorom Amatérskej jaskyne do priepasti Macocha. V tejto oblasti vytvára sútokom s Bílou vodou, ktorá pramení v blízkosti Protivanova, riečku Punkvu. Bílá voda sa pri Holštejne prepadá v jaskyni Nová Rasovna do podzemia a ním pokračuje jej tok do Amatérskej jaskyne. Priebeh toku v oblasti Amatérskej jaskyne je známy len čiastočne, no v lokalite Bludiště Milana Šlechty končí sútokom so Sloupským potokom. 
Na dne Macochy sa Punkva na chvíľu objavuje na povrchu, vytvára dve jazierka, no následne opäť mizne v podzemí. Horné jazierko je hlboké približne 13 metrov a je viditeľné z vyhliadkovej terasy, Dolné jazierko je ukryté medzi skalami a nie je zhora vidieť. Jeho hĺbka dosahuje 49 metrov. Z Macochy riečka preteká vodnými dómami Punkevných jaskýň, kde v rámci prehliadky prebieha plavba podzemím na člnoch. Potom, čo riečka opustí jaskynné podzemie, do ktorého sa ešte raz na niekoľko desiatok metrov vráti, spája sa s podzemnými vodami potoka Lopač a Krasovského potoka a vyviera v tzv. Malom výtoku Punkvy. Potom preteká riečka hlbokým Punkevným údolím s niekoľkými rybníkmi a následne Arnoštovým údolím, zastavaným halami strojárne ČKD Blansko. Na okraji Blanska sa potom Punkva vlieva v nadmorskej výške 267 m n. m. do rieky Svitavy.

Využitie

Napriek neveľkej dĺžke je Punkva jedným z najzaujímavejších a najnavštevovanejších vodných tokov v Česku, za čo vďačí skutočnosti, že časť jej toku preteká podzemím Moravského krasu. Podzemná časť riečky bola v roku 2004 zapísaná do zoznamu mokradí medzinárodného významu v rámci Rámsarského dohovoru.
Boussois

Poloha

Obec má rozlohu 6,29 km². Najvyšší bod je položený 166 m n. m. a najnižší bod 122 m n. m.

Obyvateľstvo

Počet obyvateľov obce je 3 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Larroque (Hautes-Pyrénées)

Poloha

Obec má rozlohu 6,89 km². Najvyšší bod je položený 392 m n. m. a najnižší bod 250 m n. m.

Obyvateľstvo

Počet obyvateľov obce je 92 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Porenut

Porenut alebo Porenutius je slovanský boh, ktorý bol uctievaný v meste Korenica na ostrove Rujana, spoločne s, Rujevítom a Porevítom. Pôvodné meno tohto boha bolo Perunic či Porunic, to dnešné je latinizované. Jeho idol mal štyri hlavy, piatu mal na prsiach, ľavou rukou sa dotýkal čela a pravou na brade. Prvýkrát je spomínaný Saxom Grammaticom v druhej polovici 12. storočia.
Architektonický článok

Architektonický článok (alebo prvok, element) je ozdobný a funkčný detail stavby, až do manierizmu väčšinou kamenného prevedenia. 
Delenie na architektonické tvary a články je iba približné; termíny sa často zamieňajú.  Aj keď sa architektonické články uplatňujú v každej článkovanej architektúre (napríklad v gotike, ale i v modernej architektúre), zvýraznili  sa práve v gréckej a rímskej architektúre, ďalej boli prepracované v renesančnej architektúra.

Článkovanie

Článkovanie je optické rozkladanie architektonického objektu na detaily. Zdobením konštrukčných prvkov vznikli ozdobné architektonické články. Vzniklo v antike.

Súčasnosť

Novým prístupom v architektonickej tvorbe sa zmenil aj prístup k článkovaniu a jeho používaniu v architektúre. Zamieňa sa bývalé dekoratívne článkovanie plnším a sústredenejším vyjadrovaním trojrozmerne rastúcej hmoty.
Briava

Polohopis

Nachádza sa približne 3,5 km južne od centra mesta Čadca, na hranici s katastrálnym územím obce Zákopčie. Leží v severovýchodnej časti Rakovskej hornatiny a celého podcelku Vysoké Javorníky.

Prístup

Vrcholom Briavy nevedie značkovaný chodník.  Červene značená trasa vedie od železničnej stanice v Čadci, obchádza vrchol východne okolo Horského hotela Husárik a pokračuje južným smerom cez Chotárny kopec do Sedla pod Grapou. Je to zároveň aj najľahší prístup na vrchol, buď priamo po  červenej značke z centra Čadce, alebo po  žltej značke z osád U Holých (Zákopčie) alebo Vojty (Čadca) do osady Grečovci a odtiaľ po červenej. Od hotela Husárik vedie na vrchol lesná cesta.

Projekt obnovy lesa

V rámci projektu Demonštračný objekt premeny odumierajúcich smrekových lesov na ekologicky stabilnejšie multifunkčné ekosystémy vznikol na svahoch Briavy Demonštračný objekt Husárik. Jeho účelom je praktická ukážka, overenie a výskum rôznych alternatív obnovy lesa na kalamitných holinách. Celkovo obsahuje 10 experimentov, ktoré porovnávajú rôzne techniky sadby a výchovy stromov, sadbu rôznych proveniencií drevín a prípravky pre zlepšenie vlastností pôdy. Skúmané druhy drevín zahŕňajú buk, dub, smrek, jedľu, smrekovec, duglasku, javor a jaseň. Zároveň sa skúma aj vplyv rýchlorastúcich druhov, ako je breza či osika.
Massy (Saône-et-Loire)

Poloha

Obec má rozlohu 5,07 km². Najvyšší bod je položený 389 m n. m. a najnižší bod 222 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Croixrault

Poloha

Obec má rozlohu 8,96 km². Najvyšší bod je položený 187 m n. m. a najnižší bod 111 m n. m.

Obyvateľstvo

Počet obyvateľov obce je 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Haon-le-Vieux

Poloha

Obec má rozlohu 16,34 km². Najvyšší bod je položený 843 m n. m. a najnižší bod 319 m n. m.

Obyvateľstvo

Počet obyvateľov obce je 904 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chavatte

Poloha

Obec má rozlohu 1,89 km². Najvyšší bod je položený 95 m n. m. a najnižší bod 84 m n. m.

Obyvateľstvo

Počet obyvateľov obce je 57 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obies

Poloha

Obec má rozlohu 5,43 km². Najvyšší bod je položený 159 m n. m. a najnižší bod 117 m n. m.

Obyvateľstvo

Počet obyvateľov obce je 707 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hájska jaskyňa

Prístup

Jaskyňa je prístupná od železničnej zastávky Ráztočno, odkiaľ vedie chodník obcou, popri vodojeme a lyžiarskom vleku. Z chodníka vedie k jaskyni strmá odbočka vľavo.
Hradný jobagión

Hradní jobagióni alebo hradní rytieri (lat. jobagiones castri) bola v 13. storočí v Uhorsku najpočetnejšia skupina jobagiónov. Títo jobagióni tvorili vojenské posádky kráľovských hradov. Ich majetky sa nachádzali spravidla v okolí hradov na kráľovskej pôde. Medzi hradnými jobagiónmi mali významnejšie postavenie jobagióni, ktorí vykonávali strážnu a vojenskú službu, než jobagióni, ktorí zabezpečovali technické, zásobovacie a pomocné práce pre hrad.
Zbor povereníkov

Zbor povereníkov (skratka ZP), v pôvodnom dlhom tvare Zbor povereníkov Slovenskej národnej rady (skratka ZP SNR) bol národný orgán vládnej a výkonnej moci na Slovensku od 1. septembra 1944 do 11. júla 1960, kedy zanikol prijatím Ústavy ČSSR, podľa ktorej jeho kompetencie prevzala SNR ako jednotný zákonodarný, vládny a výkonný orgán. Spolu so Slovenskou národnou radou (SNR) a jej orgánmi tvoril slovenské národné orgány.

Počas druhej svetovej vojny

Vytvorený bol nariadením SNR počas Slovenskej republiky 1. septembra 1944 ako orgán SNR na povstaleckom území Slovenska. SNR mala vtedy všetku zákonodarnú, vládnu a výkonnú moc na Slovensku a výkonnú moc delegovala práve na Zbor povereníkov. Prvý Zbor mal 9, druhý 11 členov (povereníctiev), sídlil v Banskej Bystrici a pôsobil až do konca SNP, presnejšie do 23.10.1944. Bol kolégiom ústredných štátnych orgánov - „povereníkov“ stojacich na čele povereníctiev SNR. Na čele bolo Predsedníctvo SNR (čiže nie jednotlivá osoba), úradnú agendu vykonával Úrad Predsedníctva ZP.
Od 7. februára 1945 do 18. septembra obnovil svoju činnosť na oslobodenom území - sídlo bolo v Košiciach, neskôr v Bratislave. Tretí Zbor mal 10 členov, štvrtý a piaty 12 členov.

1945 – 1960

Povojnový Zbor povereníkov začal pracovať 18. septembra 1945 v Bratislave. Na jeho čele stála odteraz osoba - Predseda ZP (prvý bol Karol Šmidke, potom od 1946 - 1950 Gustáv Husák). Prvý povojnový (teda šiesty) ZP nebol volený, ale obsadzovaný paritne zástupcami Demokratickej strany a Komunistickej strany Slovenska. Jeho činnosť veľmi obmedzila tretia pražská dohoda, ktorá rozhodla, že bude podriadený vláde Česko-Slovenska.
Po voľbách roku 1946 SNR 14. augusta 1946 vytvorila nový ZP (v technickom poradí siedmy, ôsmy atď.) na čele s G. Husákom a v podobe, ktorú zaviedol Košický vládny program. Bola to zjednodušene povedané slovenská vláda s veľmi obmedzenými právomocami. Z česko-slovenského hľadiska išlo o prejav asymetrickej výkonnej moci, lebo v Česku obdobný orgán vytvorený nebol. Počet členov bol 13. Vo februári 1948 G. Husák povereníkov za Demokratickú stranu (riadne zvolených vo voľbách) vylúčil s odôvodnením, že sa demisia ministrov ich strany týka aj ich. 6.3.1948 teda nastúpil nový komunistický (v poradí deviaty) ZP. Mal 12 členov. Čoskoro ho vystriedal desiaty ZP, ktorý vládol od júna 1948 až do decembra 1954, ktorý mal 13 členov a na ktorého čele od mája 1950 už stál Karol Bacílek, od septembra 1951 Július Ďuriš a od januára 1953 Rudolf Strechaj, ktorý potom ostal predsedom ZP až do jeho zániku.
Kompetencie ZP boli po roku 1948 postupne niekoľkokrát zmenšované, hoci počet povereníkov jedenásteho ZP (1954-1956) bol zvýšený na 17, dvanásteho (1956-1960) na 15. ZP zanikol 11.7. 1960 prijatím Ústavy ČSSR, podľa ktorej jeho kompetencie prevzala SNR, ktorá sa vtedy stala jednotným zákonodarným, vládnym a výkonným orgánom.
Butch Cassidy a Sundance Kid

Obsah

Butch Cassidy a Sundance Kid sú vodcovia bandy špecializujúcej sa na vykrádanie bánk a vlakov na americkom západe. Butch je „mysliteľ“, tvorca ideí, Sundance je zase pištoľník s najrýchlejšou rukou široko ďaleko. Keď však škody, ktoré spôsobujú železničnej spoločnosti začínajú byť príliš veľké, začne ich prenasledovať špeciálne najatý oddiel. Oddiel ich prenasleduje tak úporne a dôkladne, že Butch navrhne, aby odišli do Bolívie, krajiny o ktorej už dávno sníval. Tam pokračujú vo svojom dobrodružnom pištoľníckom živote.
Vila Košťálová

Dejiny výstavby

Budovu postavil na konci 19. storočia Jozef Zavadil, rakúsky minister pôšt, ktorý bol náruživý zberateľ skamenelín a archeologických predmetov a objaviteľ najväčšieho slovansko - avarského pohrebiska v strednej Európe. V rokoch 1999 až 2001 prebehla celková rekonštrukcia budovy.  Budova je postavená v štýle eklekticizmu.
Saint-Cirq-Souillaguet

Poloha

Obec má rozlohu 8,54 km². Najvyšší bod je položený 380 m n. m. a najnižší bod 220 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vajskovská dolina

Vajskovská dolina je dolina na južnej strane Nízkych Tatier. Má dĺžku 9 km a prebieha v severojužnom smere od hlavného hrebeňa Ďumbierskych Tatier a vyúsťuje do Horehronského podolia neďaleko horárne Črmné, severne od obce Dolná Lehota, do ktorej katastrálneho územia prináleží. Vajskovská dolina začína pod Krížskym sedlom (1 774,8 m n. m.), v priestore medzi Kotliskami (1 937 m n. m.) na západe a Poľanou (1 890 m n. m.) na severovýchode.
Je to jedna z najkrajších dolín Nízkych Tatier, je to vyhlásená zóna ticha. V doline platí zákaz kladenia ohňa, je zakázané stanovanie a zber lesných plodov - všetko v záujme ochrany prírody. Z tejto doliny boli do voľnej prírody vypustené prvé kamzíky, privezené z Vysokých Tatier. Je súčasťou územia NAPANT-u, horná časť doliny zároveň tvorí východnú hranicu NPR Skalka.
Preteká ňou Vajskovský potok. Vedie ňou zeleno-značkovaný chodník z Dolnej Lehoty na Krížske sedlo. Verejnosti prístupná je len časť chodníka po Vajskovský vodopád, ďalej je z dôvodu ochrany prírody chodník uzavretý. V hornej časti doliny sa nachádza Vajskovský vodopád.
Dravograd

Dravograd (nem. Unterdrauburg) je mesto v Slovinsku na severe krajiny neďaleko hraníc s Rakúskom ležiace na rieke Dráva. Podľa údaja z roku 2008 má mesto 9 001 obyvateľov.
Rousset-les-Vignes

Poloha

Obec má rozlohu 15,45 km². Najvyšší bod je položený 1 305 m n. m. a najnižší bod 280 m n. m.

Obyvateľstvo

Počet obyvateľov obce je 289 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reyvroz

Poloha

Obec má rozlohu 9,82 km². Najvyšší bod je položený 1 531 m n. m. a najnižší bod 459 m n. m.

Obyvateľstvo

Počet obyvateľov obce je 472 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rádio Beta

Počúvanosť

Rádio Beta bolo s počúvanosťou 0,6% v roku 2015 trinástou najpočúvanejšou rozhlasovou stanicou na Slovensku a najpočúvanejšou regionálnou stanicou podľa prieskumu Market & Media & Lifestyle spoločnosti Median SK (2+3 Q/2015). Výraznejšiu konkurenciu prinieslo spustenie lokálneho vysielača Rádia WOW.
Dornier Do 335

Vznik a vývoj

Pôvod lietadla sa dá vystopovať až do doby prvej svetovej vojny, keď Claudius Dornier navrhol mnoho hydroplánov poháňaných motormi v tandeme. Rovnaký spôsob bol použitý pri lietadlách Wal a obrieho Do X. Tento systém je výhodnejší ako pri dvojmotorových lietadlách s motormi na krídlach, pretože motory v tandeme na seba nadväzujú; jeden z nich pôsobí ako „ťažný“ a druhý ako „tlačný“ a možno tak dosiahnuť väčšie rýchlosti, navyše má lietadlo lepšie ťažisko, pri poruche jedného z motorov nedochádza k takému krútiacemu momentu, lietadlo má i menší čelný odpor a dá sa lepšie ovládať.

Projekt a prototyp

V roku 1939 firma Dornier pracovala na projekte veľmi rýchleho bombardéra (P.59) s motormi v tandeme, ale Göring projekt roku 1940 zrušil. V máji roku 1942 Dornier predložil návrh vylepšenej verzie ako P.231 schopnej niesť náklad 1 000 kg bômb. Na jeseň roku 1942 však bolo rozhodnuté, že taký typ nebude potrebný, namiesto toho bolo prehodnotené určenie lietadla na rýchly stíhací bombardér, ale s rovnakým nákresom, s motormi v tandeme, to však zdržalo dodanie prototypu.
Ten po prvýkrát vzlietol na jeseň roku 1943, išlo o mimoriadne mohutný stroj s dvoma motormi DB 603, jedným pred a druhým za kabínou pilota. Zadný motor prenášal výkon cez dlhý hriadeľ na tlačnú vrtuľu za krížovými chvostovými plochami. Vo vnútri trupu bol úložný priestor na bomby. Piloti boli prekvapení rýchlosťou, zrýchlením aj manévrovacími schopnosťami. Napriek tomu, že sa jednalo o dvojmotorové lietadlo, dokázal Do 335 letieť ako jednomotorový stroj. Pri vypnutom prednom motore dokázal udržať ešte stále pomerne vysokú rýchlosť 560 km/h. Nevýhodou však bol zlý zadný výhľad a slabý podvozok pri pristávaní.

Verzie

Prvých desať predsériových D 335A-0 bolo dodaných na testovanie v máji. Tieto stroje mali pancierovanú kabínu a vystreľovacie sedadlo, ktoré sa aktivovalo potom, čo bol odhodený kryt kabíny, horná zvislá chvostová plocha a zadná vrtuľa, dolná zvislá chvostová plocha bola tiež odhoditeľná – to pre prípad núdzového pristátia. Do 335 bolo tiež prvé sériové lietadlo s vystreľovacím sedadlom. Na konci roku sa začala vyrábať verzia A-1 s motormi DB 603E a možnosťou niesť bomby alebo prídavné nádrže pod krídlami, malo sa vyrábať aj prieskumná verzia A-4. V rovnakom čase vznikol dvojmiestny nočný stíhač A-6 s radarom a cvičné A-10 a A-12 s dvojitým riadením, stihli sa vyrobiť aj dva prototypy ťažšej verzie B. Na konci vojny sa pripravovali rôzne modifikácie lietadiel (napr. väčšie rozpätie a pod.) ako spojenie dvoch trupov (Do 635) alebo verzia s výkonnejšími motormi (Do 435). Celkom sa vyrobilo okolo 90 lietadiel, ale žiadne nebolo vyskúšané v boji. Francúzsky stíhací pilot v službách RAF Pierre Clostermann v svojej knihe „Veľký Cirkus“ popisoval bojové stretnutie svojho Tempestu s Do 335 v apríli 1945. Keďže Pfeil bol pravdepodobne len na skúšobnom lete bez munície, nemecký pilot sa ihneď po spozorovaní Clostermannovho Tempestu rozhodol pre únik, k žiadnemu zostrelu nedošlo. Clostermann totiž predpokladal, že ak by v takej veľkej rýchlosti vystrelil zo svojich kanónov, ich spätný náraz by mu utrhol krídla.
Daimler (súčasný podnik)

Výroba v krajinách

Výroba prebieha v globálnom rozsahu a spoločnosť má továrne v: Nemecku, USA, Kanade, Mexiku, Francúzsku, Británii, Španielsku, Portugalsku, Česku, Turecku, Číne, Indii, Indonézii, Argentíne, Brazílii, Južnej Afrike, Japonsku a Vietname.
Kashyyyk

Kashyyyk je meno fiktívnej planéty vo svete Star Wars. Jej povrch tvoria hlavne močiare a pralesy niekoľko kilometrov vysokých stromov Wroshyr. Je to domovská planéta Wookiov, najsilnejších inteligentných bytostí v galaxii. Hlavné mesto planéty sa menuje Rwookrrorro. Na tejto planéte sa aj v III. Epizóde odohrala bitka medzi Klonovou armádou a Separatistami, počas ktorej bol Palpatinom vydaný rozkaz 66, ktorý Majster Yoda vycítil, popravcov zabil a následne z planéty utiekol. Leia využila Kashyyyk v dobe vlády veľkoadmirála Thrawna ako úkryt pred Noghrii, ktorý ju mal zajať.
Fiquefleur-Équainville

Poloha

Obec má rozlohu 9,8 km². Najvyšší bod je položený 113 m n. m. a najnižší bod 0 m n. m.

Obyvateľstvo

Počet obyvateľov obce je 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štádium (dĺžková miera)

Štádium (iné názvy: štadión, stadion, stádium; starogr. στάδιον – stadion, lat. stadium) bolo viacero starogréckych a starorímskych dĺžkových mier. Napríklad tzv. olympijské štádium bolo dlhé asi 192,27 m. V starovekom Grécku dĺžková miera stádia predstavovala 600 stôp. Pre dĺžku stopy však existovalo mnoho noriem, napr. v Olympii mala 320 mm, v Atike 297,7 mm, v Aigíne 333 mm, zatiaľčo v Pergame 330 mm.
2THEUNIVERSE

Kariéra

V roku 2009 prebudil spevák Ray Scott Pardue k životu svoj projekt - 2THEUNIVERSE - vtedy spievali ešte ako popové duo vlastné, ale aj známe piesne iných umelcov, v hotelových baroch. V krátkom čase sa duo stalo jedným z najžiadanejších hudobných telies v Severnom Porýnii-Vestfálsku.
Z dôvodu narastajúceho množstva objednávok v stále väčších lokalitách sa Pardue rozhodol pribrať ďalších hudobníkov. V roku 2011 vznikla skupina 2THEUINVERSE. Aktuálnu formáciu tvoria Ray Scott Pardue (spevák a textár), Steffen Holl (bicie), Taka JC (piano a keyboard) a KayKay Röttgen (gitara).
Za hranicami Kolína sa skupina stala známou vďaka propagácii 20. výročia vzniku Nemeckého registra darcov kostnej drene (DKMS). 2THEUNIVERSE produkovali pre túto akciu pieseň „Together in one Universe“.
Na konci kampane spomínanej organizácie (2012) bola skupina na veľkom nemeckom turné "Snapshots & Greatest Hits Tour" ikony osemdesiatych rokov Kim Wilde, pre ktorú vystupovala ako predskokan po celej Spolkovej republike.
So singlom „Retrograde“ – rytmickou piesňou s elementami organického rocku a dance - 2THEUNIVERSE „dobíjajú“ celú Európu. Autorom piesne je producent a spevák Fabian Strangl (vedúci spevák skupiny Random Hero), ktorý je autor viacerých „rebríčkových“ hitov (Ivy Quainoo, The Sinderellas, a. i.). Okrem neho spolupracovali Claas-P. Jambor (Scooter, Tom Beck, a. i.) a samotný Ray Scott Pardue. Títo traja sa zoznámili v októbri 2013 pri príležitosti textárskeho kempu v Berlíne.
V astronómii je vysvetlené slovo „retrográdny“, resp. retrográdna dráha, ako pohyb v protismere hlavného rotačného smeru. V piesni spevák opisuje pokus dvoch ľudí zblížiť sa. Hoci sú obaja úplne odlišní a je známe, ze sa protiklady priťahujú, nepodarí sa im to. Sú dôvodom zákony vesmíru, alebo má človek svoj osud vo vlastných rukách?
Maisoncelles (Haute-Marne)

Poloha

Obec má rozlohu 4,2 km². Najvyšší bod je položený 430 m n. m. a najnižší bod 314 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-Farcy

Poloha

Obec má rozlohu 13,45 km². Najvyšší bod je položený 253 m n. m. a najnižší bod 39 m n. m.

Obyvateľstvo

Počet obyvateľov obce je 527 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orve

Poloha

Obec má rozlohu 5,51 km². Najvyšší bod je položený 651 m n. m. a najnižší bod 459 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Corvol-d’Embernard

Poloha

Obec má rozlohu 9,86 km². Najvyšší bod je položený 384 m n. m. a najnižší bod 223 m n. m.

Obyvateľstvo

Počet obyvateľov obce je 101 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Berain-sous-Sanvignes

Poloha

Obec má rozlohu 45,07 km². Najvyšší bod je položený 425 m n. m. a najnižší bod 288 m n. m.

Obyvateľstvo

Počet obyvateľov obce je 1 033 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motokros

Motokros je druh motocyklového športu. Preteky sa jazdia na uzavretých terénnych tratiach a motocykle sú špeciálne konštruované pre jazdu v teréne. Najväčšími výrobcami motokrosových strojov sú Husqvarna, Honda, Kawasaki, KTM, Suzuki a Yamaha. Rozdeľujú sa do výkonových kategórií podľa kubatúry.

Kategórie

Dnes sa deliakategórie na MX1, MX2 a MX3, ktoré nahradili pôvodné označenie 125 cm³, 250 cm³ a 500 cm³.

MX1

MX1 motocykle kat. I, skupina AI, pre dvojtaktné motory s objemom od 175 do 250 cm³ a štvortaktné motory s objemom od 290 do 450 cm³.

MX2

MX2 motocykle kat. I, skupiny AI, pre dvojtaktné motory s objemom od 100 do 125 cm³ a štvortaktné motory s objemom od 175 do 250 cm³.

MX3

Kategória MX3 (alebo aj OPEN) zahŕňa motocykle kat. I, skupiny AI, pre dvojtaktné motory s objemom od 290 do 500 cm³ a štvortaktné motory s objemom od 475 do 650 cm³. V tejto triede sa môžu zúčastniť aj motocykle kategórií MX1 a MX2 a MX3.
Eton College

Eton College je chlapčenská internátna škola v Etone, mestečku pri Windsore, od ktorého ho oddeľuje len rieka Temža. Školu založil v 15. storočí kráľ Henrich VI.
Etonská škola je jedna z najelitnejších vo Spojenom kráľovstve, o čom svedčí aj to, že Británii dala – okrem iných osobností verejného života – 19 premiérov, vrátane súčasného premiéra Davida Camerona. Študovali na nej tiež princovia William a Harry z britskej kráľovskej rodiny.

Školné

Ročné školné v školskom roku 2009 – 2010 bolo 28 851 anglických libier (podľa kurzu z januára 2010 to je približne 47 000 amerických dolárov alebo 33 300 eur). Je to o štvrtinu viac ako sú ročné životné náklady na Harvarde.
Saules (Saône-et-Loire)

Poloha

Obec má rozlohu 2,06 km². Najvyšší bod je položený 435 m n. m. a najnižší bod 218 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Budova bývalej radnice v Devínskej Novej Vsi

Dejiny výstavby

Bola postavená v klasicistickom štýle v začiatkoch 18. storočia.

Poloha

Nachádza sa na Istrijskej ulici č. 49 v pamiatkovej zóne Devínskej Novej Vsi.

Využitie

Pôvodne slúžila ako tridsiatková stanica, kde sídlil colný úrad na pomedzí medzi Uhorskom a Rakúskom. Z prevážaného tovaru sa vyberal v naturáliách tzv. tridsiatok. Takýto tovar sa potom načas skladoval v pivniciach, následne predával a výnos bol plánovaným príjmom kráľovskej pokladnice.
Do roku 2004 v budove sídlil miestny úrad v Devínskej Novej Vsi. V súčasnosti sú kancelárske priestory prenajaté a okrem iného tu sídli aj Turistická informačná kancelária.
Vojenské vzdušné sily ZSSR

Štruktúra leteckých jednotiek

Tento zoznam zobrazuje rozsah pôsobnosti leteckých jednotiek VVS ZSSR v roku 1990:
Horná končatina

Horná končatina je dlhá členená časť tela, ktorá vystupuje z trupu v jeho hornej časti.
Slnko v sieti 2004

Tlačová konferencia

Predbežné plány spojené už s 1. oficiálnym ročníkom, nepočítali s vyhlasovaním žánrových kategórií ako Zahraničný film.